Buyuk Britaniya — Gretsiya munosabatlari
Buyuk Britaniya — Gretsiya munosabatlari Buyuk Britaniya va Gretsiya oʻrtasidagi ikki tomonlama diplomatik munosabatlardir. Mamlakatlar Birinchi va Ikkinchi jahon urushlari davrida ittifoqchi boʻlgan. Gretsiya Mustaqillik urushi davrida Buyuk Britaniyadan harbiy va moliyaviy yordam olgan. Hozirda mamlakatlar Afinadagi Buyuk Britaniya elchixonasi va Salonikidagi Bosh konsullik, shuningdek Londondagi Gretsiya elchixonasi va Belfast, Edinburg, Glazgo, Lids va Gibraltardagi Gretsiyaning faxriy konsulliklari orqali aloqalarni davom ettirmoqda. Rasmiy baholarda mamlakatlar oʻrtasidagi munosabatlar „aʼlo va mustahkam“ deb taʼriflanadi. Buyuk Britaniya Bosh vaziri Devid Kemeron 2011-yilda Afinada rasmiy tashrif bilan boʻlgan. Davlatlar Birlashgan Millatlar Tashkiloti, NATO va Yevropa Kengashiga aʼzo.